ჩვენ თქვენ დაგასამარებთ

„ჩვენ თქვენ დაგასამარებთ“ () — ფრაზა, რომელიც საბჭოთა კავშირის ლიდერმა ნიკიტა ხრუშჩოვმა გამოიყენა დასავლელი ელჩებისადმი მიმართვისას პოლონეთის საელჩოში 1956 წლის 18 ნოემბერს მოსკოვში, მიღებაზე."Khrushchev Tirade Again Irks Envoys", The New York Times, November 19, 1956, p. 1. ფრაზა თავდაპირველად ინგლისურად ხრუშჩოვის პირადმა თარჯიმანმა ვიქტორ სუხოდევმა თარგმნა. ფრაზა თანამედროვე დასავლელმა აუდიტორიამ ძალიან უარყოფითად მიიღო, თუმცა ზოგიერთი თანამედროვე მთარგმნელი ვარაუდობს, რომ ფრაზა არასწორად იქნა განმარტებული ან თარგმნილი.

 ისტორია 
1956 წლის 18 ნოემბერს, საელჩოში, პოლონელი კომუნისტი პოლიტიკოსის, ვლადისლავ გომულკას თანდასწრებით დასავლეთის სახელმწიფოებისადმი მიმართვისას ნიკიტა ხრუშჩოვმა განაცხადა:

ამ გამოსვლის შემდეგ ნატოს თორმეტი ქვეყნისა და ისრაელის წარმომადგენლებმა ოთახის დატოვეს.

1959 წელს ხრუშჩოვის შეერთებულ შტატებში ვიზიტის დროს, ლოს-ანჯელესის მერმა, ნორის პოულსონმა, ხრუშჩოვისადმი მიმართვაში განაცხადა:

ბევრმა ამერიკელმა ხრუშჩოვის ციტატა ბირთვულ საფრთხედ აღიქვა.James Stuart Olson, Historical dictionary of the 1950s, Greenwood Publishing Group, 2000, p. 157 

კიდევ ერთ საჯარო გამოსვლაში ხრუშჩოვმა განაცხადა: „ჩვენ უნდა ავიღოთ ნიჩაბი და ამოვთხაროთ საფლავი, რათა რაც შეიძლება ღრმად დავმარხოთ კოლონიალიზმი“.Nikita Sergeevich Khrushchev, Sergey Khrushchev, George Shriver, Stephen Shenfield. Memoirs of Nikita Khrushchev: Statesman, 1953–1964, Penn State Press, 2007, p. 893 1961 წელს მოსკოვში, მარქსიზმ-ლენინიზმის ინსტიტუტში წარმოთქმულ გამოსვლაში ხრუშჩოვმა განაცხადა, რომ საბჭოთა კავშირისთვის „მშვიდობიანი თანაარსებობა“ ნიშნავს „ინტენსიურ, ეკონომიკურ, პოლიტიკურ და იდეოლოგიურ ბრძოლას პროლეტარიატსა და იმპერიალიზმის აგრესიულ ძალებს შორის მსოფლიო ასპარეზზე“. მოგვიანებით, 1963 წლის 24 აგვისტოს, ხრუშჩოვმა იუგოსლავიაში გამოსვლისას აღნიშნა: „ერთხელ ვთქვი: „ჩვენ თქვენ დაგასამარებთ“ და პრობლემები შემექმნა. რა თქმა უნდა, ჩვენ ნიჩბით არ დაგმარხავთ. ამას თქვენივე მუშათა კლასი გააკეთებს“,Nikita Khrushchev on QuotationsPage.com რაც მარქსისტული გამონათქვამის მინიშნებაა: „პროლეტარიატი კაპიტალიზმის დამკრძალავია“ (მარქსის რუსულ თარგმანში სიტყვა „მესაფლავე“ ითარგმნება, როგორც „საფლავის მთხრელი“, ), კომუნისტური მანიფესტის პირველი თავის დასკვნითი განცხადების საფუძველზე: „ამრიგად, ბურჟუაზია, უპირველეს ყოვლისა, საკუთარ საფლავის მთხრელებს ქმნის. მისი დაცემა და პროლეტარიატის გამარჯვება თანაბრად გარდაუვალია“. თავის მემუარებში ხრუშჩოვი აცხადებდა, რომ „მტრის პროპაგანდამ აიტაცა ეს ლოზუნგი და ყველაფერი არაპროპორციულად გაიბერა“.

ხრუშჩოვი ცნობილი იყო თავისი ემოციური საზოგადოებრივი იმიჯით. მისმა ქალიშვილმა აღიარა, რომ:

 ალტერნატიული თარგმანები 
ბევრმა ავტორმა აღნიშნა, რომ „ჩვენ თქვენ დაგასამარებთ“ არასწორად იქნა განმარტებული, როგორც სსრკ-ის მიერ აშშ-ისა და სხვა კაპიტალისტური ქვეყნების წინააღმდეგ სამხედრო ძალადობის საფრთხედ, მაშინ როდესაც ეს ძირითადად ნიშნავდა, რომ კომუნისტური სისტემა გაძლებდა და კაპიტალიზმს ჩაანაცვლებდა, როგორც ამას კლასიკური მარქსისტული დოქტრინა წინასწარმეტყველებდა, და შესაბამისად, ეს გამოთქმა არსებითად ნიშნავდა „ჩვენ უფრო დიდხანს ვიარსებებთ“ ან „ჩვენ (კომუნისტები) მანამ ვიცოცხლებთ, სანამ თქვენ (კაპიტალისტებს) დაგმარხავთ“. ამიტომ, ამ მნიშვნელობის უფრო ზუსტად გადმოსაცემად შემოთავაზებულია ალტერნატიული თარგმანები. ხშირად შემოთავაზებული ვარიანტია „ჩვენ თქვენს დაკრძალვას დავესწრებით“.Moshe Lewin, The Soviet CenturyBill Swainson, The Encarta Book of QuotationsRobert Legvold, Russian Foreign Policy in the Twenty-first Century and the Shadow of the Past"Why Mistranslation Matters; Would history have been different if Khrushchev had used a better interpreter?" by Mark Polizzotti, The New York Times, July 28, 2018. ხრუშჩოვის მიერ გამოყენებულ მეტაფორაში რუსეთის როლი იყო კაპიტალიზმის დაკრძალვის ღონისძიებების უზრუნველყოფა მისი დაშლის შემდეგ. გარდა ამისა, ამტკიცებენ, რომ ხრუშჩოვის მიერ ფრაზასთან ერთად გამოყენებულმა ზემოდან ხელის ჩამოკიდების ჟესტმა ხელი შეუწყო არასწორ ინტერპრეტაციას კულტურული განსხვავებების გამო.

მიხეილ გორბაჩოვმა თავის წიგნში „პერესტროიკა და ახალი აზროვნება ჩვენი ქვეყნისა და მსოფლიოსთვის“ აღნიშნა, რომ ხრუშჩოვის მიერ გამოყენებული იმიჯი შთაგონებული იყო 1930-იან წლებში საბჭოთა აგრარულ მეცნიერებს შორის მიმდინარე მწვავე დისკუსიებით, რომლებსაც მეტსახელად „ვინ ვის დამარხავს“ შეარქვეს და რომელთა სიმწარეც მხოლოდ იმ დროს საბჭოთა ფსევდომეცნიერული ლისენკოისტური თეორიის გავრცელებით შეიძლება გავიგოთ.

 პოპულარულ კულტურაში 
 ხრუშჩოვის ფრაზა გამოიყენეს იან შეინას წიგნის სათაურად ცივი ომის კომუნისტური სტრატეგიების შესახებ და 1962 წლის დოკუმენტური ფილმის სახელწოდებად „ჩვენ დაგასამარებთ“.
 ფრაზა ჩნდება სტინგის სიმღერაში „ რუსები “ (1985).
 2020 წლის ფილმის „კურიერის“ შესავალ სცენაში ხრუშჩოვი თავის გამოსვლას იმავე სიტყვებით ასრულებს.
 2017 წლის ფილმში „სტალინის სიკვდილი “, ხრუშჩოვი ლავრენტი ბერიას გარდაცვალებისას აცხადებს: „ისტორიაში დაგმარხავ“. 
 2024 წლის ფილმში „სახელმწიფო გადატრიალების საუნდტრეკი“ ეს ფრაზა (და მისი ორიგინალური თარგმანის სიზუსტის შესახებ თანამედროვე კომენტარი) თვალსაჩინოდ არის წარმოდგენილი.

 იხილეთ აგრეთვე 
 კუზმას დედა
 ფეხსაცმლის ბრახუნის ინციდენტი
 ხუთ წუთში დაბომბვას დავიწყებთ

რესურსები ინტერნეტში

 სქოლიო 

კატეგორია:საბჭოთა კავშირის საგარეო პოლიტიკა
კატეგორია:1956 წელი საერთაშორისო ურთიერთობებში